DODATNO OBAVEŠTENJE

Obim čišćenja rezervoara

1. Čišćenje horizontalnih i vertikalnih rezervoara za tečna naftna goriva i naftne derivate, uključujući rezervoare nafte i naftnih derivata za maloprodaju ili skladištenje, mora se izvršiti najmanje svake tri (3) godine od strane specijalizovanog i ovlašćenog operatora za ovu uslugu.

2. Testiranje mogućeg propuštanja naftnih rezervoara i naftnih derivata vrši se najmanje svake tri (3) godine od strane specijalizovanog i ovlašćenog operatera za ovu uslugu, a Testiranje propuštanja vrši se zajedno sa Čišćenjem rezervoara prema stavu 1.

Ekonomski operateri koji pružaju usluge čišćenja i testiranja propuštanja rezervoara za tečno naftno gorivo iz stava 1 ovog člana biće ovalšćeni od strane Ministarstva Trgovine i Industrije za ovu uslugu, u skladu sa članom 6 Administrativnog Uputstva Br. 06/2019 o Tehničkim Uslovima za Uvoz, Deponovanje, Veleprodaju i Maloprodaju Naftnih Goriva i Ćišćenja Rezervoara. Ovo predstavlja jedinstveno ovlašćenje izdato za određenog Operatora.   


 Kriterijumi i postupak apliciranja za ovlašćenje

1. Za opremu koja je ovlašćena za pružanje usluga čišćenja rezervoara tečnog naftnog goriva i testiranje propuštanja, ekonomski operateri moraju ispuniti dole navedene uslove i dostaviti dokumentovane dokaze predviđene u ovom članu. Aplikant za ovlašćenje mora to da dokaže: 

1.1.  Čitav sistem je automatizovana robotska tehnologija koja „ne uključuje stavljanje ljudi u rezervoare“, a takođe ne zahteva da ljudi budu uključeni u prostore i procese za operisanje opreme, gde im život može biti ugrožen tokom obavljanja poslova čišćenja rezervoara;

1.2.  Automatizovana robotska oprema za izvođenje procesa čišćenja rezervoara mora biti Sertifikovana prema ATEX Standardu Evropske Unije, prema ATEX Direktivi 2014/34EU, za Opremu i zaštitne sisteme namenjene za upotrebu u potencijalno eksplozivnim atmosferama (koja je zamenila Direktivu 94/9/EZ) i Direktivom 1999/92/EZ o minimalnim zahtevima za poboljšanje sigurnosti i zaštite zdravlja radnika ugroženih potencijalno eksplozivnim atmosferama;
 
1.3.  Konaćni rezultat procesa čišćenja je "rezervoar bez gasa i drugih otpada", prema tehničkim standardima;

1.4.  Proces čišćenja rezervoara koristi samo vodu, vodu pod pritiskom ili slične tehnologije na bazi vode, a ne koriste se hemikalije koje mogu biti štetne za životnu sredinu; 
 
1.5.  Proces testiranja propuštanja rezervoara i kontaminacije životne sredine vrši se sa velikom preciznošću i na digitalizovan naćin; 
 
1.6.  Na kraju procesa čišćenja predaje se kopija i detaljan dokaz celokupnog procesa čišćenja koji dokumentuje ceo proces čišćenja; 
 
1.7.  Obučeno i specijalizovano osoblje za operisanje opreme i obavljanje poslova u skladu sa važećim zakonom o zaštiti na radu za čišćenje horizontalnih i vertikalnih rezervoara za naftu i za rad u opasnim okruženjima; 

2. Prilikom apliciranja za ovlašćenje za pružanje Usluga za Ćišćenje rezervoara nafte i naftnih derivata i testiranje propuštanja takvih rezervoara, kompanije moraju podneti:  

2.1.  Obrazac za Apliciranje koji se dobija od strane MTI;

2.2.  Sertifikat o registraciji biznisa sa poslovnim podacima koji navodi filijalu mesta prodaje, aktivnost 4671, i direktor/menadžer;

2.3.  Sertifikat  PDV-a (ako se aplicira);
  
2.4.  Potvrda da je ispunio svoje obaveze plaćanja poreza na dohodak;

2.5.  Potvrda da firma nije u stečaju ili je pod nasilnom pravosudnom upravom;

2.6.  Kopija važeće licence (ili aplikacije za licencu) za deponiju ili maloprodajno mesto za dizel i benzin;

2.7.  Detaljan tehnički i narativni plan metodologije za čišćenje rezervoara nafte i korišćene opreme;  

2.8.  Dokazi o vlasništvu nad opremom koja je predstavljena za čišćenje rezervoara nafte, ili ekvivalentni dokaz o pravu na posedovanje takve opreme tokom sveg vremena na Kosovu;

2.9.  Kopija Sertifikata o Sigurnosti i usaglašenosti Sistema opreme za Ćišćenje Rezervoara Nafte: 

2.9.1. Sertifikat o usaglašenosti CE 0496 EX II 1 G c II B T5, 
2.9.2. EN 12100-1:2005, 
2.9.3. EN 12100-2:2005, 
2.9.4. EN 983.

2.10. Kopija Sertifikata o sigurnosti i usaglašenosti materijala koji se koriste za projektovanje sistema za čišćenje rezervoara: 
2.10.1. EN 13463-1:2009, 
2.10.2. EN 13463-5:2003, 
2.10.3. EN 1127-1:2007.

2.11. Specijalni autobot (mašina) namenjen za obavljanje čišćenja koji isključuje rizike i mogućnost štetnih uticaja na život i zdravlje radnika u slučaju eksplozije; 

2.12. Dokaz o vlasništvu ili sporazum sa Postrojenjem za prikupljanje i tretiranje otpada iz procesa čišćenja rezervoara za naftu, u skladu sa Zahtevima Ministarstva Životne Sredine i Prostornog Planiranja, i dozvola koliko je moguće primenjivo; 

2.13. Specijalni autobot (mašina) iz taćke 2.11., treba ispunjavati sledeće uslove:

2.13.1. Biti certificirana oprema za upotrebu u eksplozivnim atmosferama koja se sastoji od mešanja sa zrakom goriva u obliku gasa, dima ili prašine koji su stalno ili često prisutni, 
2.13.2. Ponuditi mogućnost operisanja autonomnim ili daljinskim upravljanjem bez potrebe da osoblje ili radnici uđu u rezervoar ili eksplozivno okruženje iz tačke 3.1 gore,
2.14. Predloženi tehnološki sistem za ispitivanje/detekciju propuštanja nafte ima tačnost ne manju od 0,002 lt/h, 
2.15. Predloženi tehnološki sistem za testiranje propuštanja rezervoara za naftu je sertifikovan prema ATEX Standardu Evropske Unije. 

3. U postupku procene i verifikacije ispunjavanja gore navedenih uslova i kriterijuma, Ministarstvo i Komisija za Ocenjivanje imaju pravo da zahtevaju dodatne informacije i razjašnjenje u cilju procene ispunjenosti Kriterijuma. 


Uspostavljanje ovlašćenja, važenje i pravna sredstva

1. Odluka o izdavanju ovlašćenja iz člana 6 Administrativnog Uputstva br. 06/2019 o Tehničkim Uslovima za Uvoz, Deponovanje, Veleprodaju i Maloprodaju Naftnih Goriva i Ćišćenja Rezervoara izvršiće se nakon  procene ispunjavanja uslova iz člana 6 ovog Uputstva od strane strućne i nezvisne komisije  koja se sastoji od tri člana koje će imenovati Ministar/Generalni Sekretar MTI-a.  

2. Ovlašćenje se izdaje sa početnim rokom važenja od tri (3) godine.

3. Ministarstvo ne izdaje licence pravnim licima koja se bave uvozom i trgovinom naftnim derivatima, i koji imaju rezervoar nafte na teritoriji Kosova, ako ne predoče dokaz o čišćenju rezervoara u poslednje tri godine od strane subjekata koji imaju licencu za pružanje takvih usluga.  

4. Licencirani operatori imaju maksimalni rok od šest (6) meseci da započnu operisanje na Kosovu.

5. [bookmark: _GoBack]Nakon početnog ovlašćenja, Ministarstvo objavljuje javni poziv za davanje ovlašćenja novim Operatorima za pružanje takvih Usluga svake tri (3) godine. 

6. Ekonomski operateri ovlašćeni prema ovom Uputstvu će aplicirati za produženje ovlašćenja najmanje tri (3) meseca pre isteka važenja ovlašćenja iz stava 1 ovog člana, pri čemu moraju podneti dokaze da još uvek ispunjavaju kriterijume iz ćlana 6 Administrativnog Uputstva Br. 06/2019 za ovlašćenje. 

7. Javni poziv je otvoren 20 dana od dana objave ovog obaveštenja.

8. Za svaku žalbu protiv odluke o ovlašćenju, strane imaju pravo žalbe u skladu sa zakonom koji se primenjuje u opštem upravnom postupku.


